ΦΚ Κοπεγχάγη

Η ΦΚ Κοπεγχάγη (δανικά: FC København, προφέρεται: [kʰøb̥m̩ˈhɑʊ̯ˀn]) είναι ποδοσφαιρικός σύλλογος που εδρεύει την πρωτεύουσα της Δανίας, στην Κοπεγχάγη. Ιδρύθηκε το 1992 έναν χρόνο μετά την ίδρυση της δανικής Σούπερ Λίγκα, από την ενοποίηση των Μπολντκλούμπεν 1903 και Κοπεγχάγη Μπόλντκλουμπ. Ο σύλλογος αποτελείται από τα τμήματα ποδοσφαίρου ανδρών και γυναικών. Έδρα του είναι το γήπεδο Πάρκεν, το οποίο είναι το μεγαλύτερο στάδιο της χώρας, με χωρητικότητα 38.065 θέσεις. Σύμφωνα με τα στατιστικά της ΟΥΕΦΑ η ομάδα βρίσκεται στην 43η θέση της ειδικής κατάταξης συλλόγων, ευρισκόμενη στις 50 καλύτερες ομάδες της Ευρώπης.Η ΦΚ Κοπεγχάγη έχει καταφέρει να κατακτήσει 15 φορές τον τίτλο του πρωταθλήματος, 9 το κύπελλο Δανίας και δύο το κύπελλο Σκανδιναβίας. Την περίοδο 2006-07 κατάφερε να πάρει την πρόκριση για πρώτη φορά στο Τσάμπιονς Λιγκ, ενώ στις 25 Αυγούστου 2010 προκρίθηκε για δεύτερη φορά.Η Κοπεγχάγη έχει αντιπαλότητα με την Μπρόντμπυ ΙΦ.

 Η ομάδα δημιουργήθηκε στις 1 Ιουλίου 1992, με την ένωση των ομάδων Κοπεγχάγη Μπόλντκλουμπ και Μπόλντκλουμπεν 1903. Ο σύλλογος χρησιμοποίησε την εγγύηση της Μπόλντλουμμπεν 1903 για να συμμετάσχει στο πρωτάθλημα Δανίας. Έδρα της ομάδας αποτέλεσε το Γήπεδο Πάρκεν, έδρα της Εθνικής Δανίας. Η πρώτη εμφάνιση της ομάδας στην Ευρώπη έγινε το 1992, κατά τη διάρκεια του Κυπέλλου Ιντερτότο, όταν νίκησε με σκορ 2-1 στην ελβετική Γκράσσχοππερ-Κλαμπ Ζυρίχης. Ο σύλλογος κέρδισε το Κύπελλο Ιντερτότο και προκρίθηκε στο Κύπελλο ΟΥΕΦΑ, όπου αποκλείστηκε στον 2ο γύρο από τη γαλλική ΑΖ Οξέρρ. Η ομάδα κατέκτησε το Πρωτάθλημα Δανίας 1992-93 με ένα πόντο διαφορά από την 2η Οντένσε ΒΚ και με δύο πόντους διαφορά από την 3η Μπρόντλυ ΙΦ. Η επόμενη σεζόν άρχισε με αποκλεισμό της ομάδας από το Τσάμπιονς Λιγκ από τη Μίλαν, η οποία κέρδισε με σκορ 0-6. Την άνοιξη του 1994, ο Π.Σ. Κοπεγχάγης νίκησε τη Σίλκεμποργκ ΙΦ με σκορ 4-1 στο Γήπεδο Πάρκεν, όπου συγκεντρώθηκαν 26.679 θεατές, αλλά δεν κατάφερε να κατακτήσει το πρωτάθλημα καθώς έχασε στην τελευταία αγωνιστική από την Οντένσε ΒΚ με σκορ 3-2 και τελείωσε το πρωτάθλημα στην 2η θέση. Για τις επόμενες 3 σεζόν, ο σύλλογος δεν σημείωσε επιτυχίες στο Πρωτάθλημα Δανίας, αλλά κατάφερε να κατακτήσει 2 Κύπελλα Δανίας. Προπονητής της ομάδας ήταν ο Κιμ Μπρινκ, ο οποίος αποχώρησε μετά την κατάκτηση της 8ης θέσης στο Πρωτάθλημα Δανίας και της αποτυχίας στο Κύπελλο Δανίας. Τον Φεβρουάριο του 1997, ο Φλέμμινγκ Οστεργκάαρντ έγινε μάνατζερ του συλλόγου. Η σεζόν 1997-98 έγινε η πρώτη χρονιά στην ιστορία της ομάδας, κατά την οποία στους εντός έδρας αγώνες του συλλόγου συγκεντρώνονταν πάνω από 10.000 θεατές κατά μέσο όρο. Τον Ιανουάριο του 1999, μάνατζερ της ομάδας έγινε ο Κρίστιαν Άντερσεν, αλλά απολύθηκε τον Μάρτιο του 1999.Το 1999, ο Π.Σ. Κοπεγχάγης αποκλείστηκε απο το Κύπελλο Κυπελλούχων Ευρώπης, στον 2ο γύρο από την Τσέλσι. Στον πρώτο αγώνα ήρθαν ισόπαλες 1-1, αλλά στον επαναληπτικό της Δανίας, η Τσέλσι νίκησε με σκορ 1-0 χάρη στο τέρμα του Μπρίνα Λαούντρουπ. Μετά τον αγώνα, ανακοινώθηκε πώς ο Λάουντρουπ θα γίνει ποδοσφαιριστής του Π.Σ. Κοπεγχάγης ενώ ο Μζάρνε Γκόλνταεκ θα γίνει ποδοσφαιριστής της Τσέλσι. Στη σεζόν 1998-99, η ομάδα τερμάτισε 7η θέση, και ο Λάντρουπ έφυγε από την ομάδα και έγινε παίχτης του ΑΦΚ Άγιαξ. Τη σεζόν 1999-2000, η ομάδα τερμάτισε στην 8η θέση του Πρωταθλήματος Δανίας. Τον χειμώνα του 2000, η ομάδα αγόρασε τον επιθετικό Σιμπουσίσο Ζούμα από τη νοτιαφρικάνικη Ορλάντο Πίρατς, και τον Μάη του 2000, ο Άγγλος μάνατζερ Ρόι Χόντγκσον έγινε ο νέος μάνατζερ της ομάδας. Η ομάδα κατέκτησε το Πρωτάθλημα Δανίας, αφού νίκησε την Μπρόντμπυ ΙΦ με σκορ 3-1 την τελευταία αγωνστική, στο Γήπεδο Πάρκεν. Ο Ζούμα σκόραρε το πιο ωραίο τέρμα του πρωταθλήματος, καθώς και το καλύτερο τέρμα της δεκαετίας. Ο Χόντγκσον αποχώρησε από την ομάδα λίγες εβδομάδες μετά την κατάκτηση του πρωταθλήματος και υπέγραψε συμβόλαιο με την ιταλική Ουντινέζε, ενώ μάνατζερ του Π.Σ. Κοπεγχάγης έγινε ο Σουηδός Κεντ Κάρλσσον. Ο Π.Σ. Κοπεγχάγης αντιμετώπισε την ιταλική Λάτσιο, αλλά αποκλείστηκε παρόλο ότι στον πρώτο αγώνα νίκησε με σκορ 2-1-, καθώς το συνολικό σκορ των αγώνων ήταν 5-3 υπέρ της ιταλικής ομάδας. Στο Κύπελλο ΟΥΕΦΑ, νίκησε τον Άγιαξ με σκορ 1-0, με τέρμα του Νίκλας Ζένσεν. Στον επόμενο γύρο, αποκλείστηκε από τη γερμανική Μπορούσια Ντόρτμουντ. Η ομάδα δεν κατάφερε να κατακτήσει το Πρωτάθλημα Δανίας 2000-01, η Μπρόνμπυ ΙΦ είχε καλύτερη διαφορά τερμάτων. Στην επόμενη χρονιά, η ομάδα νίκησε την Μπρόντμπυ στο Μπρόντμπυ Στάντιουμ με σκορ 1-0 και ανακηρύχθηκε πρωταθλήτρια Δανίας.Στο Τσάμπιονς Λιγκ 2004-05, η ομάδα έφθασε μέχρι τον 2ο προκριματικό γύρο όπου αντιμετώπισε την ΝΔ Γκόρικα. Στον πρώτο αγώνα κέρδισε με σκορ 2-1, αλλά έχασε στον επαναληπτικό της Δανίας με σκορ 0-5. Υπό την ηγεσία του Μπακ, η ομάδα κέρδισε τα Πρωταθλήματα Δανίας 2004 και 2006, καθώς και το Κύπελλο Δανίας 2004. Ο Π.Σ. Κοπεγχάγης κατέκτησε και το Κύπελλο των Βασιλέων 2004-05, αφού νίκησε τη σουηδική ΙΦΚ Γκιότεμποργκ στα πέναλτι. Το 2006, η ομάδα κατέκτησε και πάλι το Κύπελλο των Βασιλέων αφού νίκησε τη νορβηγιακή Λίλλεστρομ Σ.Κ. με σκορ 1-0. Ο Μπακ ήταν προπονητής της ομάδας μέχρι τον Δεκέμβριο του 2005, και μάνατζερ της ομάδας έγινε ο Στάλε Σόλμπακκεν. Τη σεζόν 2006-07, η ομάδα απέκλεισε τον Άγιαξ και προκρίθηκε για πρώτη φορά στην ιστορία της στους ομίλους τους Τσάμπιονς Λιγκ. Στους ομίλους έπρεπε να αντιμετωπίσει την σκωτσέζικη Σέλτικ Γλασκώβης, την πορτογαλλική Μπενφίκα και την αγγλική Μάντσεστερ Γιουνάιτετ. Παρόλο που κατάφερε να μείνει αήττητη στα εντός έδρας παιχνίδια (ισοπαλία 0-0 με Μπενφίκα, νίκη με 1-0 κατά της Γιουνάιτετ και νίκη κατά της Σέλτικ 3-1), ο Π.Σ. Κοπεγχάγης δεν προκρίθηκε καθώς έχασε όλους τους εκτός έδρας αγώνες. Στις 9 Μαϊου, η ομάδα νίκησε την Μπρόνμπυ με σκορ 1-0 και κατέκτησε το Πρωτάθλημα Δανίας για 5η φορά μέσα σε 7 χρόνια.Στη σεζόν 2007-08, η ομάδα απεκλείστηκε στον 3ο προκριματικό γύρο του Τσάμπιονς Λιγκ, αφού έχασε με συνολικό σκορ 1-3 από την Μπενφίκα. Αφού νίκησε τη γαλλική ΡΣ Λενς με σκορ 3-2, προκρίθηκε στον όμιλο του Κυπέλλου ΟΥΕΦΑ όπου αντιμετώπισε τον Παναθηναϊκό, τη Λοκομοτίβ Μόσχας, την Ατλέτικο Μαδρίτης και την Αμπερντέεν Φ.Κ.. Η ομάδα έχασε από Παναθηναϊκό και Ατλέτικο, αλλά είχε ελπίδα για πρόκριση μετά τη νίκη στη Μόσχα κατά της Λοκομοτίβ. Το μόνο που χρειαζόταν ήταν μια ισοπαλία με την Αμπερντέεν, αλλά έχασε με σκορ 0-4 και αποκλείστηκε από τη διοργάνωση. Στο Πρωτάθλημα Δανίας, η ομάδα τερμάτισε 3η, με την ΑαΜπ Φόντμπολντ να γίνεται πρωταθλήτρια. Στη σεζόν 2008-09, ο Π.Σ. Κοπεγχάγης ξεκίνησε καλά. Η ομάδα προκρίθηκε στο Κύπελλο ΟΥΕΦΑ αφού απέκλεισε την Κλίφτονβιλλ Φ.Κ., τη Λίλλιστρομ ΣΚ και την ΦΚ Μόσχας. Η ομάδα έχασε από τη Σεντ Ετιέν στο Γήπεδο Πάρκεν και ήρθε ισόπαλη 1-1 με τη Βαλένσια. Αφού ήρθε ισόπαλη 1-1 με τη Ρόσενμπεργκ ΒΚ και νίκησε την Κλαμπ Μπρούγκες, ο Π.Σ. Κοπεγχάγης προκρίθηκε στη φάση των 32 όπου αντιμετώπισε στις 19 Φεβρουαρίου 2009 τη Μάντσεστερ Σίτι, και ήρθε ισόπαλη 2-2. Στον επαναληπτικό αγώνα, η Μάντσεστερ Σίτι νίκησε με σκορ 1-2 και απέκλεισε τον Π.Σ. Κοπεγχάγης. Εκείνη τη χρονιά, ο σύλλογος κατάφερε να κατακτήσει και το Πρωτάθλημα και το Κύπελλο Δανίας για 2η φορά στην ιστορία της. Αν και έχασε στους προκριματικούς του Τσάμπιονς Λιγκ 2009-10 από τον ΑΠΟΕΛ με συνολικό σκορ 2-3, η ομάδα κατάφερε να προκριθεί στους ομίλους του Γιουρόπα Λιγκ αφού απέκλεισε την ΦΚ Μόγκρεν και τη Σταμπάεκ. Η ομάδα έχασε εκτός έδρας από την ΚΦΡ Κλούζ, νίκησε 1-0 εντός έδρας τη Σπάρτα Πράγας, έχασε εκτός έδρας 0-1 από την ΠΣΦ Αϊντχόφεν, νίκησε εντός έδρας την ΚΦΡ Κλούζ με σκορ 2-0 και αφού νίκησε εκτός έδρας με σκορ 0-3 τη Σπάρτα Πράγας, ο Π.Σ. Κοπεγχάγης προκρίθηκε στη φάση των 32 όπου αντιμετώπισε την Ολιμπίκ Μαρσέιγ. Το συνολικό σκορ των αναμετρήσεων ήταν 1-3 υπέρ της Μαρσέιγ και ο Π.Σ. Κοπεγχάγης απεκλείστηκε από τη διοργάνωση. Στους προκριματικούς του Τσάμπιονς Λιγκ 2010-11, η ομάδα νίκησε την ΦΚ ΜΠΑΤΕ Μπορίσοφ (0-0 / 3-2) και τη Ρόσενμπεργκ ΒΚ (2-1 / 1-0). Σύμφωνα με την κλήρωση, η ομάδα (στον όμιλο Δ') θα αντιμετωπίσει την ισπανική Μπαρτσελόνα, τον ελληνικό Παναθηναϊκό και τη ρωσική Ρουμπίν Καζάν. Σε εντός έδρας αγώνες, οι παίχτες της ομάδας φορούν άσπρες φανέλες με μπλέ ρίγες, παντελόνια και με μπλέ χρώμα το σήμα της Kappa.Σε εκτός έδρας αγώνας του πρωταθλήματος, οι ποδοσφαιριστές είναι ντυμένοι άσπρες φανέλες με μαύρες ρίγες, μαύρα παντελόνια και κάλτσες. Στις φανέλες εμφανίζεται με άσπρο χρώμα το σήμα της Kappa.Σε εντός έδρας ευρωπαϊκά παιχνίδια, όλη η στολή είναι άσπρη, με τα σήμα της Kappa σε μπλέ και κόκκινο χρώμα.Σε όλες τις διοργανώσεις, η τρίτη στολή έχει φούξια χρώμα. Το στάδιο της ομάδας είναι το Γήπεδο Πάρκεν, το οποίο δημιουργήθηκε το 1992. Το γήπεδο διαθέτει 38.065 θέσεις. Μάλιστα, μπορεί να φτάσει και στις 55.000 θέσεις. Το στάδιο έχει βαθμολογηθεί με τέσσερα αστέρια και ο αρχιτέκτων που σχεδίασε το πλανο ήταν ο Γκέρτ Άντερσον. Το 2000 έγινε ο τελικός του Κυπέλλου ΟΥΕΦΑ, που είναι γνωστό και ως Γιούροπα Λίγκ. Το κόστος κατασκευής του έφτασε τα 85.300.000 ευρώ. Η ομάδα διαθέτει τους περισσότερους φιλάθλους στη Δανία, καθώς και το μεγαλύτερο φαν κλάμπ στη Σκανδιναβία. Το επίσημο φαν κλάμπ, το F.C. København Fan Club (FCKFC), μέχρι τον Μάρτιο του 2009 αποτελείτο από 20.000 μέλη, αλλά στον Μάρτιο του 2007, διέθετε 21.399 οπαδούς. Το επίσημο φαν κλάμπ δημιουργήθηκε στις 24 Οκτωβρίου 1991, ένα χρόνο πριν τη διεξαγωγή του πρώτου παιχνιδιού στην ιστορία της ομάδας. Για τη σεζόν 2006-07, η ομάδα διέθετε 23.795 οπαδούς κατά μέσο όρο. Περισσότεροι αγώνες Πρωτάθλημα Δανίας: Μίχαελ Μιο Νίελσεν (1993) – 231 Ευρωπαϊκά κύπελλα: Χιάλτε Νόρρεγκααντ (2000) – 56 Συνολικά: Χιάλτε Νόρρεγκααντ (2000) – 317Περισσότερα τέρματα Πρωτάθλημα Δανίας: Λαρς Χιόγερ (1992) και Τόντι Τζόνσον (1997) – 54 Ευρωπαϊκά κύπελλα: Ντάμε Ν' Ντόγιε (2009) – 13 Σύνολα: Τόντι Τζόνσον (1997) – 68Μεγαλύτερη νίκη στο Πρωτάθλημα Δανίας 6–0 εντός έδρας απέναντι στην Έσμπχιεργκ φΚ στις 17 Μαρτίου 2002 7–1 εντός έδρας απέναντι στην ΧΒ Κόγιε στις 25 Ιουλίου 2009Μεγαλύτερη ήττα στο Πρωτάθλημα Δανίας 0–5 εκτός έδρας απέναντι στη Σίλκεμποργκ ΙΦ στις 17 Απριλίου 1994Μεγαλύτερη νίκη σε ευρωπαϊκά κύπελλα 7–0 εντός έδρας απέναντι στην Κλίφτονβιλλ Φ.Κ. στις 31 Ιουλίου 2008 (Κύπελλο ΟΥΕΦΑ)Μεγαλύτερη ήττα σε ευρωπαϊκά κύπελλα 0–6 εντός έδρας απέναντι στην ΑΚ Μίλαν στις 20 Οκτωβρίου 1993 (Τσάμπιονς Λιγκ)Ρεκόρ θέασης 41,201 θεατές στον αγώνα απένταντι στην Μπρόντλι ΙΦ στις 30 Απριλίου 2006 Οι πληροφορίες σύμφωνα με ψηφοφορία των οπαδών. Μέχρι τις 29 Σεπτεμβρίου 2010. Μόνο επίσημοι αγώνες. 15 Πρωταθλήματα Δανίας: 1993, 2001, 2003, 2004, 2006, 2007, 2009, 2010, 2011, 2013, 2016, 2017, 2019, 2022 , 2023 9 Κύπελλα Δανίας: 1995, 1997, 2004, 2009, 2012, 2015, 2016, 2017, 2023 1 Λιγκ Καπ Δανίας: 1996 3 Σούπερ Καπ Δανίας: 1995, 2001, 2004 2 Κύπελλο Όρεσταντ: 2000, 2002 Ρόγιαλ Λιγκ Νικητές (2): 2004–05, 2005–06 2η θέση: 2006–07 Τσάμπιονς Λιγκ 2ος προκριματικός γύρος: 2004–05 2ος/3ος προκριματικός γύρος/Πλέι-οφφ: 1993–94, 2001–02, 2003–04, 2007–08, 2009–10 4η στον όμιλο: 2006–07 Κύπελλο ΟΥΕΦΑ Πρώτος γύρος: 1994–95, 2002–03, 2005–06 Δεύτερος γύρος: 1992–93, 2003–04 Τρίτος γύρος: 2001–02 4η στον όμιλο: 2007–08 Φάση των 32: 2008–09 Κύπελλο Κυπελλούχων Ευρώπης Πρώτος γύρος: 1995–96 Δεύτερος γύρος: 1997–98, 1998–99 Κύπελλο Ιντερτότο 5η στον όμιλο: 1993 2η στον όμιλο: 1996 1η στον όμιλο: 1992 Δεύτερος γύρος: 1999 Kurt Thyboe, "FCK – På evig jagt efter den umulige drøm" (FCK – On eternal hunt for the impossible dream), Denmark, 1999, ISBN 87-21-00912-0 Kaare Johnsen and Jan Erik Hansen, "FC Krøniken" (The FC Chronicle), Denmark, 2001, ISBN 87-14-29777-9 Flemming Østergaard and Lars Werge, "Don Ø", Denmark, 2002, ISBN 87-7731-174-4 Christian Thye-Petersen and Kasper Steenbach, "Spillet om FCK" (The game for FCK), Denmark, 2002, ISBN 87-90959-26-4 Jens Jam Rasmussen and Michael Rachlin, "Slaget om København" (Battle of Copenhagen), Denmark, 2005, ISBN 87-91693-55-1 Flemming Østergaard, "Varmt hjerte, koldt blod" (Warm heart, cold blood), Denmark, 2005, ISBN 87-91693-63-2 Magazine: "FCK Balls", Denmark, 2005–, ISSN 1901-1555 Official website FCKFC (official fanclub) Urban Crew (ultras) Nipserstat (Web site containing statistical information about games played by FCK)